cyanic-selkie/wikianc huggingface dataset:
השמורה הביוספרית אל ויסקאינו
אקולוגיה
בין הסכנות או האיומים הפוטנציאליים העיקריים אליהם חשופים מינים אלו הם ציד בלתי חוקי, ניצול יתר של מינים, הרחבת הגבול החקלאי, גידול בקר נרחב, זיהום, סחר בלתי חוקי במינים וכרייה.
טלוויזיה בספרד
שידורי טלוויזיה אנלוגיים
במהלך שנות ה-2000 החלו פיילוטים לבדיקת שידורים דיגיטליים בספרד. ב-3 באפריל 2010 הופסקו השידורים האנלוגיים בספרד, אולם עדיין קיימים מספרד ערוצים אנלוגיים קטנים, רובם המוחלט ללא רישיון.
אונסה קלדס
אונסה קלדס
באליפות השנייה בתולדותיה זכתה אונסה רק בטורניר האפרטורה של 2003. המועדון בנה קבוצה מצוינת בראשותו של המאמן לואיס פרננדו מונטויה שכללה את ארנולפו ולנטיירה שחזר מאמריקה קאלי, ג'ון ויאפרה, רובן דריו ולסקס וכמובן השחקן הבולט ביותר, החלוץ סרחיו גלבן ריי. את שלב הליגה הסדירה סיימה אונסה במקום הראשון עם 35 נקודות ושובצה בשלב הפלייאוף לבית שכלל את אמריקה קאלי, דפורטיבו קאלי ואוניון מגדלנה. היא ניצחה את אמריקה בחוץ לראשונה מזה 26 שנים, הביסה את מגדלנה 0-4 ואז סיימה פעמיים בתיקו מול דפורטיבו קאלי ומגדלנה בחוץ. ניצחון ביתי נוסף על אמריקה קאלי העלה את הלבנים לגמר. היריבה של אונסה הייתה ג'וניור ברנקייה ואחרי תיקו במשחק החוץ, אונסה הייתה צריכה לנצח בבית באצטדיון פלוגרנדה, כדי לזכות בתואר. שער ניצחון של גלבן ריי, נתן להם את התואר השני בהיסטוריה ואת ההעפלה לגביע ליברטדורס 2004.
רקופה סודאמריקנה 2005
בוקה ג'וניורס ואונסה קלדס נפגשו שוב בסוף אוגוסט 2005 למשחק הרקופה בין מחזיקת גביע ליברטדורס למחזיקת גביע סודאמריקנה. את המשחק הראשון בארגנטינה הצליחה בוקה לנצח 1-3 אבל הפסידה בגומלין 1-2. למרות זאת, זכתה בוקה בתואר עקב ניצחון 4-3 בסיכום שני המשחקים. בכך השלימה בוקה את הנקמה שלה באונסה קלדס על ההפסד בגמר גביע הליברטדורס שנה קודם לכן.
ג'ף למיר
קריירה
אחרי שהוציא באופן פרטי בהוצאת Ashtray Press את Lost Dogs אשר זיכה אותו בפרס Xeric ב-2005 התחיל להוציא למיר את יצירותיו ב-Top Shelf Productions. בין 2008 ל-2009 הוא הוציא את טרילוגיית Essex County בהוצאה זו. הטרילוגיה הייתה מועמדת לפרס אייזנר ולפרס Harvey. בהמשך הקריירה שלו החל למיר לכתוב רצועת מדע בדיוני בשם Fortress ברבעון UR Magazine. ב-2009 ורטיגו פרסמו את יצירתו של למיר The Nobody, סיפור בשני צבעים אודות זהות, פחד ופרנויה בקהילה קטנה. באותה שנה המשיך את הקריירה שלו בוורטיגו בשעה שהתחיל להוציא סדרה חודשית בשם Sweet Tooth בניגוד לסגנונו טרם סדרה זו, סדרה זו צוירה בצבעים מלאים. אחרי כתיבת סדרה זו, החל למיר לכתוב במסגרת יקום DC. הקומיקס הראשון שכתב במסגרת זו היה החוברת החד פעמית היום הבהיר ביותר עם הדמות של Atom. את החוברת צייר האומן הטורקי Mahmud Asrar והיא נועדה לשמש כקרש קפיצה לדמות על מנת שיכנס למכלול Adventure Comics. למיר גם השיק מחדש את סדרת Superboy בשיתוף הדמות של Conner Kent. במסגרת עלילת Flashpoint הוא כתב את פרנקנשטיין (דמות של DC) ומיני סדרה בשם Creature of the unknown שנכללת בתוך Creature Commandos. במסגרת האיפוס מחדש של יקום DC ב-2011 הוא כתב את הסדרה הרצה של Animal Man. כמו כן כתב את Frankenstein, Agent of S.H.A.D.E.
ויקיפדיה המלאית
ויקיפדיה המלאית (במלאית: Wikipedia Bahasa Melayu, בג'אווי: ويکيڤيديا بهاس ملايو, קיצור: mswiki) היא הגרסה בשפה המלאית של ויקיפדיה, מיזם המופעל על ידי קרן ויקימדיה.. מהדורה זו החלה לפעול ב-26 באוקטובר 2002, ונכון ל- ב ישנם בו  ערכים ו- משתמשים פעילים.
כוס של אליהו
בחלק מהמקורות נראה שאין קשר בין 'כוס אליהו הנביא' לכוס חמישית'. אך ברבים מהמקורות מדובר על אותה הכוס.
מקור המנהג
בראב"ד בהשגותיו על בעל המאור כתב בביאור המחלוקת בין התנאים:
כוס של אליהו
בספרי האחרונים נאמרו טעמים שונים על כך. כך למשל מבאר הגאון מווילנא, שהיא נקראת כוס של אליהו מפני שבכל ספק שאיננו יכולים לפטור, אנו אומרים, כשיבוא אליהו הנביא יפשוט את הספק, ולכן אנו מוזגים כוס חמישית לכבודו, וכשיבוא יאמר אם צריך לשתות אותה.
זמן מזיגת הכוס
מעיון בהגדות ישנות עולים 2 זמנים שונים למזיגת כוס זו, בחלק מההגדות מופיע למזוג את הכוס מיד בתחילת ליל הסדר, ובהגדות אחרות מופיע למזוג את הכוס לאחר ברכת המזון וקודם אמירת חציו השני של ההלל.
מנהגים
לדעות שאין שותים את היין שבכוס, ישנם כמה מנהגים:
סוניה גסקל
קריירה
בשנים 1927–1929 רקדה בבלט רוס ובהמשך הייתה מנהלת וכוריאוגרפית ב"בלטים של פריז" עד 1939, אז עקרה לאמסטרדם עם בעלה ההולנדי. היא עבדה כמורה למחול באמסטרדם, וגם כשהסתתרה מפני הנאצים במלחמת העולם השנייה, המשיכה ללמד. היא ייסדה וניהלה להקות בלט, בהן "בלט רסיטל", "בלט סטודיו 45'" והבלט הלאומי ההולנדי. היא הייתה מייסדת האקדמיה ההולנדית לבלט בהאג, וכיהנה כמנהלת אמנותית של הבלט הלאומי ההולנדי בשנים 1961–1968. גסקל פרשה מתפקידה כמנהלת בשנת 1969, ולאחר מכן ישבה במועצת המנהלים של אונסק"ו ועבדה בהפקות טלוויזיה. היא מתה בפריז.
יחסי איסלנד–ליטא
היסטוריה
הכיבוש הסובייטי ניתק את היחסים בין ליטא ואיסלנד, שבינתיים הפכה לעצמאית לחלוטין מדנמרק. במהלך שנות הכיבוש הסובייטי, איסלנד לא הכירה במדינות הבלטיות כחלק מברית המועצות. עם זאת, לטענת גודני יוהאנסון, מדיניות אי ההכרה לא פגעה במסחר - איסלנד לא החרימה את נמל קלייפדה, ובשנת 1978 שגריר איסלנד במוסקבה ביקר ברפובליקות הבלטיות הסובייטיות.
יחסי מקסיקו–נורווגיה
ביקורים רמי דרג
ביקורים רמי דרג מנורווגיה למקסיקו
ארגון הפשע נחודקינסקאיה
היסטוריה
מייסדי ארגון הפשע, יורי דוידקין ואנדריי ויטיראילוב, בכינוי "וופס", שוחררו מכלא בשנת 1992. בשנת 1988 נגזרו עליהם 8 שנות מאסר כל אחד, אך מסיבות לא ידועות ריצו שלוש שנים בלבד. לדוידקין ולויטיראילוב היה שם גדול בעולם הפשע.
אריאנה (מחוז)
כלכלה
50% מכלכלת המחוז מבוססת על תעשייה גולמית, ובמיוחד על תעשיית הטקסטיל, הלבוש והמזון. גם החקלאות, שמתאפשרת בזכות האקלים הנעים של אזור זה, היא פעילות כלכלית חשובה במחוז. התוצרים החקלאיים המיוצרים ביותר בשנה הם בשר (4,608 טון), חלב (46,300 טון), חיטה (27,771 טון) ועץ (19,430 טון).
אדלברט מפראג
תחילת חייו
אלדברט נולד בשם ווייטייך כבן למשפחת הנסיכים הצ'כים "סלבניקובצי" שמרכזה היה בעיר ליביצה נאד צידלינואו, במזרח בוהמיה (בימינו היא חלק ממחוז נימורק, באזור "בוהמיה המרכזית"). אביו, הנסיך סלבניק, היה שליט עצמאי אמיד ואדוק של נסיכות זליצ'אן, שנמצאה בתחרות עם פראג. הפרטים עליו ידועים, בין השאר, מן הכרוניקה של קוסמאס מפראג. סלבניק היה לפי מקורות אחדים מיוחס למלך גרמניה, היינריך לוכד הציפורים. אימו הייתה סטז'זיסלבה, בת למשפחת אצילים בכירים. ייתכן כי הייתה אחותם של ואצלב ובולסלב ממשפחת פז'מיסל או קרובת משפחה של בני בבנברג. וויטייך היה השישי מבין שבעה אחים. אחיו היו: סובייסלב (נפטר ב-1004) יורשו של סלבניק, ספיטימיר, פּוברסלב, פוז'יי וצ'סלב. היה עוד אח אחד למחצה, ראדים או בשמו הכנסייתי - גאודנטיוס. גאודנטיוס היה גם הוא לדמות דתית חשובה, הארכיבישוף הראשון של גנייזנו ושל פולין. בצ'כיה היו בני סלבניק היריבים של בני פז'מיסל והסכסוך הפאודלי בין שתי המשפחות הנסיכיות החריף בדיוק בימי חייו של וויטייך. אחרי ששרד מחלה קשה בילדותו, הועידו הוריו את וויטייך לשירות האל. לפי אגדה אחת, נדר הם נדרו נדר לעשות כך במקרה שיישאר בחיים. בערך בשנים 970–973 נסע וויטייך ללמוד במגדבורג. הוא התחנך שם למשך כ-9 שנים בבית הספר לכמרים שליד הקתדרלה על שם הקדושים מוריץ וקתרינה במגדבורג שבניהול אוטריך (Ohtrich). מורו הרוחני היה אדלברט, הארכיבישוף (החל משנת 968) של מגדבורג, שהעניק לו את שמו בעת טקס קונפירמציה שני ושחיזק בו, ככל הנראה, את האידיאלים המיסיונריים אדלברט הצעיר זכה במהרה באמונו והערכתו של הקיסר אוטו השני. בשנת 975 ניהל אדלברט באאכן טקס הכתרת הקיסר.
20 במרץ
נקודת השוויון (שאורך היום והלילה הוא בדיוק 12 שעות) מתרחשת בחודש מרץ בדרך כלל בין היום ה-20 ליום ה-21 בחודש.
My Brother's Keeper (Long Live G)
הוא מיני-אלבום הבכורה של הראפר האמריקאי דה-בייבי. המיני-אלבום יצא לאור ב-20 בנובמבר 2020, על ידי חברות התקליטים אינטרסקופ רקורדס וסאות' קואוסט מיוזיק גרופ. המיני-אלבום מכיל שבע רצועות שיצאו כמחווה לאחיו הגדול של דה-בייבי, גלן ג'ונסון, ששם קץ לחייו ב-3 בנובמבר 2020. המיני-אלבום מכיל הופעות אורח של מיק מיל, נו-קאפ, פולו ג'י וטוסיי.
גבעת זמן
מיפוי הגבעה
הגבעה מופתה לראשונה על ידי סוקרים בולגרים בשנים 2005 ו-2009 כחלק מהסקר הטופוגרפי הבולגרי Tangra 2004/05.
רנט
מערכה ראשונה
קולינס מגיע בסופו של דבר אל הדירה, ומציג את אנג'ל בפני מארק ורוג'ר. גם בני מגיע לדירה, ומציע למארק ורוג'ר עסקה - הוא יוותר להם על שכר הדירה והם יוכלו להמשיך ולגור בה בחינם, אם רק ישכנעו את מורין לבטל את הופעת המחאה שלה. הם מסרבים, ובני עוזב את המקום. אנג'ל וקולינס מציעים למארק ורוג'ר להצטרף אליהם למפגש של קבוצת תמיכה של נשאי HIV. מארק מסכים להצטרף, אך רוג'ר מסרב ונשאר לבדו בדירה. בדרכו אל קבוצת התמיכה, מארק עוצר בדרך אצל ג'ואן, על מנת לעזור לה עם ציוד ההגברה. תוך כדי עבודתם המשותפת, הם מחליפים חוויות בנוגע לזוגיות עם מורין.
הפקות בישראל
בשנת 2009 המחזמר "רנט" הועלה לראשונה בישראל, בהפקה של תיאטרון מרכז הבמה בירושלים. ההפקה עלתה באנגלית, בבימוי המשותף של רפי פוך ושרה הלוי. בהפקה השתתפו שחקנים עולים חדשים, ותיקים וצברים. ההצגה הצליחה מאוד ובמהלך הפגנות המחאה בקיץ 2011 התאחד הקאסט מחדש לביצוע שירים מתוך המחזמר בשדרות רוטשילד בין האוהלים.
בשנת 2022 עלתה במרכז ענב שבתל אביב הפקה נוספת בעברית בתרגומם של עמית מינסטר ואסף לוי ובבימויים של אבישי בן גל ושחר פרץ.
קוובנז'ניי ווליס
קריירה
ווליס שיחקה גם בתפקיד הילדה מרגרט נורת'אפ בסרט "12 שנים של עבדות". בשנת 2014 כיכבה בתפקיד הראשי בסרט "אנני" - גרסה מחודשת לסרט "אנני" משנת 1982, לצד השחקנים קמרון דיאז, בובי קנאבלי, רוז ביירן, וג'יימי פוקס. באותה שנה דיבבה בסרט האנימציה "הנביא", המבוסס על הספר "הנביא" שכתב ג'ובראן ח'ליל ג'ובראן.
קולומן מוזר
חיים ויצירה
לאחר סיום בית הספר היסודי, למד קולומן בבית הספר המסחרי, ולאחר מכן קיבל שיעורי רישום קבועים בבית הספר למסחר בווידן. הוא דחה את בקשת אביו לעבוד בפרפומריה וינאית. במקום זאת, הוא נרשם בחשאי לבחינת הקבלה באקדמיה לאמנויות יפות בווינה.
בשנת 1905, יחד עם קבוצת קלימט, הוא נפרד מהזצסיון בווינה. באותה שנה הוא התחתן עם דיתה מאוטנר פון מרקהוף, הבת של אחד התעשיינים הגדולים של אוסטריה.
שלום אליהו ננקנסקי
הרב שלום אליהו ננקנסקי (ננקובסקי) (בערך תרס"ה - ד' בחשוון תשל"ז, 28 באוקטובר 1976) היה מחברי הצוות הראשון של מכון הרי פישל לדרישת התלמוד ומהעובדים ב"מפעל הש"ס הישראלי השלם" של מכון התלמוד הישראלי השלם.
מאיה פליסצקאיה
קורות חיים
סוף שנות ה-50 ושנות ה-60 היוו את שיא הקריירה שלה כרקדנית. בתקופה זו הופיעה בתפקידים ראשיים באגם הברבורים, היפהפייה הנרדמת, ראימונדה ועוד. לאחר שגלינה אולנובה עזבה את הבמה, פליסצקאיה הייתה הרקדנית הראשית ללא עוררין במשך שנים.
רולה פלויד
קורות חייו
רולה פלויד נולד למשפחה בת חמישה ילדים בבלו היל, מיין, ארצות הברית. נישא ב-1858 לתאודוסיה דריסקו, ילידת 1826. פלויד ואשתו תיאודוסיה (דוֹשָה) היו חברים בכנסיית המשיח (Church of the Messiah) של הכומר המורמוני לשעבר ג'ורג' ג'ונס אדמס, אשר התפצלה מן התנועה המורמונית.
לימים הקים בנו המאומץ של פלויד, אלברט, את קולנוע עדן סמוך לפינת הרחובות המלך ג'ורג' ואגריפס.
פולי רשף
פולי רשף (נולד ב-16 בנובמבר 1949) הוא שחקן תיאטרון, קולנוע וטלוויזיה ישראלי.
יעקב אפרתי
יעקב אפרתי הוא מנהל ישראלי במגזר הציבורי.
לוחם (מבוכים ודרקונים)
אמצעי לחימה
הלוחם יכול להשתמש בכל סוג של כלי נשק ושריון, אם כי לשימוש במספר כלי נשק אקזוטיים נדרשת התמחות מיוחדת. מלבד יכולת זו, ללוחם יש יכולת להתמחות בכלי נשק מסוים או במספר כלי נשק (עליית דרגה מעניקה מספר נקודות התמחות אותם הלוחם יכול להשקיע בכלי נשק שונים כראות עיניו). ההתמחות מגבירה את הקטלניות של הלוחם בשימוש בנשק בו בחר להתמחות במספר היבטים:
הלוחם בחבורת הרפתקנים
כמעט כל חבורה של הרפתקנים (בייחוד כאלו המורכבות מדמויות שחקן) כוללת לפחות לוחם אחד, ולרוב אף יותר. הלוחמים שומרים על שאר הדמויות בחבורה, בייחוד על המכשפים, ולרוב ניצבים בחזית מוכנים להיתקלות במפלצות ואויבים למיניהם.
זכויות להט"ב בפלאו
מעמד בחוק
עד שנת 2014, פעילות הומוסקסואלית גברית בין מבוגרים בהסכמה הייתה מוגדרת כעבירה פלילית דה יורה בפלאו שעלולה להטיל עד 10 שנות מאסר למורשעים. עם זאת, סעיפי ההפללה בקוד העונשין דווחו כלא נאכפים בפועל לאורך השנים. פעילות הומוסקסואלית בין נשים הוגדרה כחוקית מאז ומעולם.
גראניה ייטס
ביוגרפיה
גראניה ייטס הייתה נשואה למייקל בטלר ייטס, פוליטיקאי חבר מפלגת פיאנה פול ובנו של המשורר האירי הנודע ויליאם בטלר ייטס. היו להם שלוש בנות ובן.
In Haze of Time
In Haze of Time הוא אלבום הבכורה של להקת הרוק המתקדם הישראלית, טרספאס. האלבום יצא בשנת 2002. האלבום הוקלט והופק על ידי מנהיג וקלידן הלהקה, גיל שטיין. האלבום כולו הוקלט בביתו של שטיין, ללא עזרת חברת תקליטים מקצועית. לאחר ההקלטה, האלבום נצרב ונשלח באינטרנט לכל מיני חברות תקליטים בעולם. הלהקה קיבלה הצעות רבות מחברות תקליטים רבות ברחבי העולם כמו קרניום (Cranium Music) בניו זילנד, פרוגרס רקורדס בשוודיה, קודה רקורדז בפלורידה, יוניקורן רקורדז בקנדה, ולייבל אמריקני ששמו קינזיס קישרו את הלהקה לחברת מיוזיאה (Musea) הצרפתית. לבסוף מיוזיאה נבחרה להוציא את האלבום. האלבום זכה להצלחה לא רעה ובאינטרנט נכתבו עליו ביקורות טובות. הסגנון המוזיקלי באלבום, מתאפיין באלתורי ג'אז פיוז'ן לצד לחנים קלאסיים. רבים אומרים שהסגנון מזכיר באופן מפתיע את אמרסון, לייק ופאלמר. באלבום מנגנים שטיין על קלידים, חלילית וגיטרה, רועי בר טור מנגן על גיטרת בס, וגבי וויסמן על התופים. האלבום מכיל 7 קטעים שמתוכם 3 קטעים אינסטרומנטליים, וארבעה קטעים ליריים.
עונת 1938/1939 בסרייה א'
עונת 1938/1939 בסרייה א' הייתה העונה ה-39 של התחרות שאורגנה על ידי התאחדות הכדורגל האיטלקית. המשחקים החלו ב-18 בספטמבר 1938 והסתיימו ב-29 במאי 1939.
ראם סמואל
ביוגרפיה
סמואל הוא מנטור בתחום הנהיגה והעצמה אישית ומפתח תכנים בלימוד נהיגה מתקדמת וספורטיבית. בנוסף מרצה בנושאי הגשמה ופיתוח עצמי לקבוצות שונות; פרסם מאמרים בנושא נהיגה נכונה בעיתונות ובאתרי אינטרנט; הנחה הדרכות נהיגה נכונה בטלוויזיה. ומשמש כיועץ בתחום הנהיגה בירחוני רכב ובתוכניות טלוויזיה שונות.
חיים אישיים
סמואל נשוי לאיילת ואב לבן ולבת, מתגורר בגני תקווה.
מגפת הקורונה בליטא
התפשטות המגפה
ב-26 בפברואר הכריזה ליטא על מצב חירום לאומי ברחבי המדינה כאמצעי מניעה נגד התפשטות של נגיף הקורונה.
ג'ימי ג'יימיסון
בשנות ה-70, לאחר שלקח חלק בלהקות The Debuts ו-D-Beaver, שימש כסולן להקת Target ואיתם שחרר 2 אלבומים. בשנת 1982 היה שותף בהקמת להקת Cobra שנחלה הצלחת חלקית.
מגפת הקורונה בליטא
התפשטות המגפה
נכון לסוף ינואר 2021, בליטא ישנם 176,624 מקרים מאומתים (מתוכם נרפאו 119,085) וכ-2,649 מתים.
דורה שטוק
ביוגרפיה
כשהייתה דורה בת חמש, קיבל אביה תפקיד בלייפציג ועבד כחרט ומאייר בחברת הדפוס וההוצאה לאור של ברייטקופף, ומשפחתו עברה אחריו ללייפציג כעבור כמה חודשים. למשפחת שטוק לא היה טוב. הם התגוררו בחדרי עליית הגג בקומה החמישית בבניין שקומותיו התחתונות אכלסו את מתקני דפוס ברייטקופף. האב עבד בחדר הקדמי, שם הייתה תאורת חלונות בשפע, כשהוא מוקף במשפחתו. כמקובל באותה תקופה, שטוק לא למדה בבית הספר. עם זאת, היא למדה קריאה וחשבון, ואמה לימדה אותה מוזיקה על פסנתר בביתם. משפחת ברייטקופף העשירה גם הזמינה אותה לעיתים קרובות לביתם, שם שיחקה עם ילדים שקיבלו השכלה משמעותית יותר.
גולאב ג'אמון
גולאב ג'אמון (בהינדי: गुलाब जामुन; באורדו: گلاب جامن; באנגלית: Gulab Jamun) הוא קינוח הודי מתוק, המבוסס על גבינה וסירופ סוכר ונפוץ במדינות תת-היבשת ההודית. בפקיסטן נחשב למאכל לאומי.
בילי קיי
תחילת קריירת ההיאבקות
מקיי החלה לצפות בהיאבקות בגיל עשר ביחד עם אחיה והחלה להתאמן כדי להיות מתאבקת מקצועית בארגון מקומי בסידני בשם Pro Wrestling Alliance. כמו כן, מקיי הצטיינה בכדורסל ולמדה באותו תיכון כמו הצמד שלה, פייטון רויס.
Shimmer Women Athletes (2018–2015)
מקיי החלה להתאבק בעבור ארגון הנשים Shimmer בחודש אוקטובר 2008 כשאת הופעת הבכורה שלה רשמה לצד מדיסון איגלס בטורניר שקבע את אלופי הזוגות הראשונות, אך הצמד היו הראשונות שהיו מודחות. את הופעת הבכורה שלה בקרב יחידים ערכה ב-2 במאי 2009 בהפסד לקלי סקייטר, אותה סקייטר שמקיי ניצחה בארגון PWAA כדי להפוך לאלופת הנשים בפעם הראשונה. בחודש ספטמבר 2010 מקיי ניצחה את ניקול מת'יוס לאחר שכבר הפסידה לה מוקדם יותר במהלך השנה ב-10 באפריל. מקיי ציוותה עצמה לטניל טיילה כאשר השתיים מאתגרות את אלופות הזוגות מת'יוס ופורטיה פרז לקרב על התואר, אך השתיים כשלו בניסיונן. המריבה של מקיי עם מת'יוס הסתיימה בהפסד של מקיי בקרב 2 מתוך 3 הכרעות במרץ 2011. שנה לאחר מכן רשמה ניצחונות מרשימים על מיה יים ואלופת הנשים לשעבר, מס'שיף, מה שגרם למקיי לקבל קרב אליפות כנגד האלופה, "המעודדת" מליסה, אך מקיי לא הצליחה לזכות. ב-14 באפריל 2013 ניצחה מקיי את מרסדס מרטינז, קרב זה היה הקרב האחרון של מקיי בעבור הארגון.
דולפין מזנק
יש שינויים בגודל ובמשקל של הדולפין המזנק במקומות שונים בעולם; בניו זילנד אורכו של זכר בוגר 1.67-1.68 מטר ומשקלו 70-85 קילוגרם, בעוד שאורך הנקבות 1.65-1.75 מטר. בפרו, אורכו 2.1 מטר, ומשקלו 100 קילוגרם. אין הרבה הבדלים חזותיים בין הזכר לנקבה חוץ מהגודל והמשקל. אחד מבין ההבדלים היחידים שניתן למנות הוא שלזכר סנפיר מעוגל יותר.
NGC 2535
NGC 2535 היא גלקסיית מוט ספירלית בקבוצת הכוכבים סרטן, אשר מקיימת קשר כבידתי עם הגלקסיה הספירלית NGC 2536. האינטראקציה עיוותה את הדיסק והזרועות הספירליות של NGC 2535, ויצרה מבנה מוארך, הנראה באורכי גל אולטרה סגול, המכילים צבירי כוכבים כחולים בהירים, שנוצרו לאחרונה, בנוסף לאזורי יצירת כוכבים סביב מרכז הגלקסיה.
פרזנה אסלאם
פרזנה אסלאם (באנגלית: Farzana Aslam) היא פיזיקאית ואסטרונומית פקיסטנית. אסלאם היא פרופסורית ומלמדת באוניברסיטת קובנטרי שבאנגליה, את מקצועות המתמטיקה, הפיזיקה והאסטרונומיה.
ג'ובאני בטיסטה צ'רוטי
צ'רוטי נולד בעיבורי קרמונה והגיע לבניית כינורות רק בגיל 40, אחרי שנים של עבודה כאורג. לדברי פיליפ קאס (Philip Kas), נהנה צ'רוטי מתמיכתו של פטרון אציל, למורת רוחו של הסוחר והאספן הנודע, הרוזן קוזיו די סאלאבואה, שקידם בוני כלי קשת אחרים, בהם גואדניני וריבולטה ממילאנו. לפי רשימות של קוזיו משנת 1804, למד צ'רוטי את אומנות בניית הכינורות מן הרוזן אלסנדרו מאגי, אספן ובונה כינורות חובב. אחרי שסטוריוני עזב את קרמונה בשנת 1802, השיג צ'רוטי עמדת עליונות במסחר בכלי קשת בעיר והעיב כליל על בן תקופתו, קארלו ברגונצי. בנו של צ'רוטי, ג'וזפה ונכדו, אנריקו, המשיכו בדרכו של אבי המשפחה כבוני הכינורות העיקריים בקרמונה עד למות אנריקו בשנת 1883.
מדע אזרחי
מדע אזרחי בישראל
בישראל פועלים מספר רב של פרויקטי מדע אזרחי. בשנת 2020 הוקם המרכז לקידום מדע אזרחי בבית הספר לצורך קידום פרויקטים המשלבים מדע אזרחי עם הוראה בבתי ספר.
זרון עגורי
מאפיינים
זהו דורס באורך 46 ס"מ והוא בעל נוצות אפורות עם עניים צהובות גדולות ומקור שחור ובעל רגליים ארוכות וורודות. נוצות הזנב מפוספסות מעט בלבן. למין רגליים ארוכות בעלות "מפרקים כפולים", תופעה הדומה לרגלי האיות הזרוניות מאפריקה.
Experts Exchange
Paywall
בעבר האתר השתמש בעוגית HTTP ובדיקת מפנים (referer) של HTTP כדי להציג תוכן באופן סלקטיבי. הדף המוצג השתמש ב-JavaScript כדי להציג תשובות לבני אדם לאחר תוכן המראה כיצד להיות חבר. לאחר מכן, כאשר המשתמש לחץ על קישור פנימי, הוא נחסם מלצפות במידע התשובה עד להפיכתו לחבר בתשלום או אם זוהה זיוף של מחרוזת סוכן המשתמש של הדפדפן שלו באופן דומה לזה של זחלן רשת מנועי חיפוש כגון GoogleBot.
דניאל סוסה
דניאל סוסה (באנגלית ובצרפתית: Daniel Sosah; נולד ב-21 בספטמבר 1998 באקרה שבגאנה) הוא כדורגלן ניז'רי יליד גאנה המשחק בעמדת החלוץ בקבוצת איסלץ' מליגת העל הבלארוסית.
אמיל סמית' רו
קריירה
רו עבר להתגורר בצפון לונדון עם הוריו ואחיו לאחר שהוחתם על ידי ארסנל בשנת 2010.
יהדות טורוב
בתי כנסת בטורוב
בסוף המאה ה-19 ותחילת המאה ה-20 החלה הגירה רבה של יהודי בלארוס לארצות הברית. במלחמת העולם השנייה הושמדה רוב אוכלוסיית טורוב היהודית.
גורל יהודי הקהילה בשואה
פעם ראשונה שהנאצים השתלטו על טורטוב 14.7-4.8.41. אלה היו לוחמים של הוורמכט, שלא היו מיועדים להשמדת התושבים היהודים. היו אף מקרים שהחיילים הנאצים הזהירו את היהודים על ההשמדה המתקרבת. בתקופה זו הנאצים בחרו את המפקד המקומי וכמה נציגים מתושבי ביילארוסים ומהיהודים. יחידת השוטרים הייתה בבניין ששימש בעבר את המשטרה של יחידת הגבול של טורטוב. למפקד העליון (בורגומיסטר) נבחר מורה לשעבר של בית ספר מקומי- מקסים ברוייה, המכונה "עז" בגלל הקול הדק שהיה לו.
התקיפה השנייה של הגרמנים על טורוב הייתה ב-14.8.41. העיר נכבשה על ידי הגרמנים, אך כבר בערב הם יצאו מהעיר. בחצי השני של אוגוסט 1941 העיר הייתה באזור קרבות של פרטיזניים סובייטים. לפחות 20 בני אדם נהרגו בפעילות הגנה על טורוב ומהפצצות מהאוויר.
מקום מרכזי של ההשמדה היה קזרגאט - 3 ק"מ מטורוב. במקום זה נרצחו מלבד יהודים גם צוענים, שבויים של הצבא האדום, חיילי משמר הגבול ופעילים סובייטים.
בא לי (שיר של הראל סקעת)
רקע וכתיבה
השיר זכה לביקורות חצויות, אשר מצד אחד היללו את תחושת השחרור והספונטניות שהשיר מעורר, אך מנגד הצביעו על הפספוס בתוכנו של השיר, וציינו כי המסר אותו מבקש סקעת להעביר אינו ברור.
קהילת יהודי ביאליסטוק
גורל יהודי הקהילה בשואה
ב-15 בספטמבר 1939 נכבשה ביאליסטוק בידי הגרמנים, ואולם, כבר ב-22 בספטמבר נמסרה לידי ברית המועצות, ונשארה בשליטתה שנה ותשעה חודשים.
בין 5 בפברואר 1943 ל-12 בו, נערכה בגטו אקציה ובמהלכה נשלחו לטרבלינקה כ-10,000 יהודים ועוד כ-2,000 נורו במקום. 'גוש ההגנה מספר 1' פעל באמצעיו הדלים איבד רבים מחבריו במקום, וחברים אחרים, ביניהם המפקד אדק בוראקס, נשלחו לטרבלינקה. בראש הוסיף להאמין שאלפי היהודים שהוצאו מהגטו יהיו מעין דמי כופר, וקורבנם יציל את שארית יהודי ביאליסטוק והגטו יוסיף להתקיים. בששת החודשים שאחרי אותה אקציה, עד לחיסול הסופי של הגטו, כשריחפה על הגטו בלי הרף גזירת החיסול, עשה בראש מאמצים בלתי נלאים, מתוך ניצול הבדלי הגישות השונות בקרב השלטונות, להמשיך ולקיים את הסטטוס קוו בגטו, וההזמנות החדשות שהגיעו מהורמאכט חיזקו את אמונתו שגטו ביאליסטוק שהפך למחנה עבודה חיוני לגרמנים, לא יחוסל. ואולם, בברלין ניתנה ההוראה הסופית והמכרעת באשר לגורלו של גטו, ובראשית אוגוסט 1943 קיבל אודילו גלובוצניק את התפקיד לחסל את הגטו.
תמר שם אור
ביוגרפיה
אביה הוא האדריכל יובל שם אור, ואמה, ענת לויט, היא משוררת. תמר היא אחיינית של הסופרת והפזמונאית מירית שם אור ושל יונתן שם אור ובת דודה של שרונה פיק, דניאלה פיק (האחיות פיק) ושל העיתונאי בר שם אור. למדה בבית הספר לאמנויות תל אביב, בתיכון למדה ב"תלמה ילין". בצה"ל שירתה בלהקות הצבאיות של חיל החינוך ושל אגף התקשוב. למדה בסל"ה - הסטודיו לאמנויות התיאטרון מיסודו של יורם לוינשטיין.
פאול ארנפסט
ימיו בסנקט פטרבורג
בינואר 1912 יצא ארנפסט למסע בין מספר אוניברסיטאות במטרה למצוא מקום שבו יוכל לקבל משרת הוראה. במסגרת מסע זה פגש את מקס פלאנק בברלין, את ארנולד זומרפלד במינכן ואת אלברט איינשטיין בפראג. לימים הפכו איינשטיין וארנפסט לחברים קרובים. בתום המסע חזר ארנפסט לסנקט פטרבורג מבלי שהצליח למצוא מקום שיקבל אותו למשרה אקדמית.
מחקריו
בין השנים 1912 עד 1933 פרסם ארנפסט מספר מאמרים בנושא תהליכים אדיאבטיים, ובפרט באינווריאנטים אדיאבטיים, זאת במקביל לעבודתו של בוהר באותו הנושא. במכתב ששלח בוהר לארנפסט בשנת 1918 הודה בוהר כי נעזר בעקרונות שניסח ארנפסט בעבודתו.
פטרי אורפו
אַנְטִּי פֵּטֵּרִי אוֹרְפּוֹ (בפינית: Antti Petteri Orpo; נולד ב-3 בנובמבר 1969) הוא איש ציבור פיני שמכהן כראש ממשלת פינלנד, לפני כן היה סגן ראש הממשלה בשנים 2017–2019 וכן כשר הפנים (2016–2017), שר החקלאות והייעור (2014–2015) ושר האוצר (2016–2019).
הקורפוס השישי (האימפריה הגרמנית)
מלחמת העולם הראשונה
ב-1916, בעקבות מתקפת ברוסילוב, הועבר הקורפוס לחזית המזרחית. ב-6 באוקטובר 1916 מונה מרוויץ לעוזרו של וילהלם השני, קיסר גרמניה ובמקומו מונה יוליוס ריימן. הקורפוס המשיך להילחם בחזית המזרחית, וב-1918 כבש שטחים במדינות הבלטיות במסגרת מבצע אגרוף עד החתימה על חוזה ברסט-ליטובסק במרץ של אותה שנה. הקורפוס פורק עם סיום המלחמה.
רוצחי פרח הירח (ספר)
רוצחי פרח הירח: רציחות האוסייג' ולידת ה-FBI (באנגלית: Killers of the Flower Moon: The Osage Murders and the Birth of the FBI) הוא ספרו השלישי הלא-עלילתי של העיתונאי האמריקאי דייוויד גראן. הספר יצא ב-18 באפריל 2017 בהוצאת דאבלדיי.
עיבוד קולנועי
חברת Imperative Entertainment שילמה 5 מיליון דולר עבור הזכויות להפיק את הספר, כשאריק רות' נשכר לכתוב את התסריט. ביולי 2017 פיתחו מרטין סקורסזה ולאונרדו דיקפריו עיבוד קולנועי לספר. הצילומים היו אמורים להתחיל באביב 2019, אם כי בסופו של דבר זה לא התרחש. על פי השמועה, רוברט דה נירו ודיקפריו מדברים על תפקידים בסרט. בדצמבר 2019 הודיע הצלם רודריגו פריטו כי הצילומים יחלו במרץ 2020 והמגזין Variety אישר שדיקפריו ודה נירו אמורים לככב. באפריל 2020 דווח כי העלות הפוטנציאלית של הסרט הגיעה לכדי 200 מיליון דולר וכי סקורסזה ניהל מגעים עם נטפליקס או אפל TV כדי להפיק ולהפיץ, כשסרטי פרמאונט מעורבת כמפיקה שותפה בלבד.
משפחת אמבראר E-Jet E2
E190-E2
החברה מצפה כי דגם זה יאושר עד אמצע פברואר 2018, כאשר יותר מ-80% אושר כבר בנובמבר 2017. חברת התעופה Widerøe מתכננת להציג את המטוס ב-24 באפריל 2018 בטיסה בין ברגן וטרומסה, נורווגיה.
ולדימיר בבושקין
ולדימיר פטרוביץ' בבושקין (ברוסית: Владимир Петрович Бабушкин; 18 במאי 1928 – 25 ביוני 1985) היה פושע סובייטי, מנהיג הסביבה הפלילית בברית המועצות, גנב בחוק רוסי של "הדור הישן", אגדת העולם הפלילי. בילה ברציפות 35 שנות חיים בכלא, למעט בריחות.
קוצר
{{פירושונים|
אסון המוקש בבאר אורה
אסון המוקש בבאר אורה היה פיגוע טרור, שהתרחש ביום שני, 18 במרץ 1968, ובו הוטמן מוקש בדרך נחל רחם, כיום היציאה מהיישוב באר אורה. המוקש הונח על ידי מחבלים שהסתננו מירדן, והתפוצץ כאשר עלה עליו אוטובוס של תלמידי בית הספר גימנסיה הרצליה שטיילו במקום. בפיגוע נרצחו 2 אנשים ונפצעו 26.
קבוצת קאמל
קבוצת קאמל היא חברה סינית למיחזור וייצור סוללת. היא אחת מיצרני הסוללת לרכב הגדולות בעולם.
בשנת 2017 השקיעה החברה 30 מיליון אירו באמצעות IJNR Investments inc ברימאק אוטומובילי. שתי החברות משתפות פעולה בכדי להקים מפעל לייצור מערכות הנעה למכוניות חשמליות בשיאנגיאנג. היא מחזיקה ב-14% ממניותיה של רימאק אוטומובילי.
דגל (מתמטיקה)
בורל הוכיח (ב-1953) שחוג הקוהומולוגיה של יריעת הדגלים של היא, כאשר \ e_i הן הפולינומים הסימטריים האלמנטריים.
קאנט 13
מנהל התכנון והייצור היה המהנדס האווירונאוטי "Raffaele Conflenti".
מרכז הסחר העולמי 7
היסטוריה
המבנה הנוכחי נפתח במאי 2006. שני המבנים נבנו והושכרו בידי איל הנדל"ן היהודי-אמריקאי לארי סילברסטיין שהחזיק בחכירה של הקרקע מידי רשות הנמלים של ניו יורק וניו ג'רזי.
דינה גריפובה
קריירה
בסתיו ובחורף 2013–2014, קיימה הזמרת סבב הופעות גדול בעשרות ערים ברוסיה, המופע הגדול ביותר התקיים בסנקט פטרבורג על בימת ארמון התרבות על שמו של גורקי ובבניין העירייה בקרסנוגורסק. ב-30 באוקטובר 2014, בהופעה הגדולה השנייה שלה בקרוקוס סיטי הול, הציגה גריפובה את אלבום הבכורה שלה, "שני צעדים לאהבה". בפברואר 2015, גריפובה הפכה לשחקנית בתיאטרון המוזיקלי "אלכסנדר גראדסקי". במרץ ובאפריל באותה השנה התקיים סיבוב ההופעות השלישי של הזמרת, שכלל כמעט 30 ערים ברוסיה מפסקוב ועד יוז'נו-סחלינסק.
חיים אישיים
בתחילת אוגוסט 2015, התחתנה בקאזאן, שמו של הבן זוג לא נחשף כיוון שאינו מעוניין להיחשף בעיתונות.
טאידזונג, קיסר סין (שושלת טאנג)
חלוקה מנהלית
בעת שלטונו של יו'אן לי, הקיסר חילק את סין לכדי 300 מחוזות ו-1,500 נפות אשר עליהם מבוססת החלוקה המנהלית של סין העממית עד ימינו. עם ירושת טאידזונג לכס החלו להתברר הבעיות הרבות שבמערכת השלטונית.
משפט ועונשים
טאידזונג ראה בחלק מעונשים הפליליים שהושתו על ידי מערכת המשפט ברחבי האימפריה כברוטלים ואלימים. עם עלייתו לשלטון החל בהורדת סוגי הענישה האלימים כמו הוצאות להורג ועינויים אכזריים במיוחד. הוא נתן לנאשמים אפשרות להוכיח את חפותם בבית המשפט, ביסס חקיקה נייטרלית שמקורה בפילוסופיית הקונפוציאניזם והורה לארגן מחדש את מערכת הענישה כך שתהיה תואמת לחומרת המעשה.
מרכז אסיה
בזמן המערכות הסיניות של טאידזונג בקוריאה, הממשלה הקוריאנית קראה לאיחוד כוחות עם החאנות הטורקית המערבית, שאז הייתה בשלבי גסיסה. הכגן הטורקי סירב לאיחוד הכוחות אך מאוחר יותר עם מותו וירושת בנו השאפתן החלה מערכת מלחמה נוספת בין הקיסרות הסינית לחאנות המערבית. הכוחות הטורקים נפלו במהרה תחת עוצמתו של הצבא הסיני אשר היה בנקודת מוכנות לקראת המלחמה.
זמן קצר לתוך המאבק פנו מנהיגי שבטים רבים לקיסר הסיני ודרשו (כפי שנעשה במזרח) כי יהפוך לשליטם ולכגן העליון שלהם. האימפריה הסינית הגיעה לשיאה בתקופה זאת, כאשר הכוחות הסיניים הגיעו עד לחופיה המזרחיים של ימת אראל. בנקודה זאת שילש טאידזונג את כלל נחלותיה של הקיסרות מתחילת שלטונו וסין הגיעה לשיא גודלה והתרחבותה הטריטוריאלית אי פעם.
רב שינוי
ראש הישיבה
במקביל לרב שינוי, עמד רב ביבוי גאון בראש ישיבת סורא.
ג'ון ג'ייקוב אסטור הרביעי
"מסע בעולמות אחרים"
בשנת 2003 יצאה לאור מהדורה מודרנית של הספר.
שומה אונו
סגן אלוף עולם
באליפות העולם שנערכה בהלסינקי, פינלנד במרץ 2017 זכה במדליית כסף בתחרות ליחידים בתוצאה של 319.31 נ', אחרי בן ארצו יוזורו האניו (321.59 נק') ולפני ג'ין בויאנג מהרפובליקה העממית של סין (303.58 נק')
2019
באליפות העולם שנערכה בסאיטמה, יפן, במרץ 2019 הוא סיים במקום רביעי בתחרות ליחידים בתוצאה של 270.32 נק'.
פטריק נסמית'
ביוגרפיה
פטריק היה אחד מאחד עשר ילדיהם של ברברה ואלכסנדר נסמית' מאדינבורו. שש אחיותיו - ג'יין, ברברה, מרגרט, אליזבת, אן ושרלוט - היו אמניות בולטות בעוד שאחיו הצעיר, ג'יימס, היה מהנדס חשוב שהמציא את פטיש הקיטור.
ג'יין נסמית'
קריירה
גיין המשיכה להיות מוכרת כציירת נוף בולטת והשתתפה בתערוכות רבות. בין השנים 29–1826 היא הציגה במוסד הבריטי. היא הציגה את הציור לוך קטרין - מנקודת המערב דראמברג בתערוכה של האקדמיה של ליברפול בשנת 1837, שבה הוצגו גם ציורי בני משפחתה אן, שרלוט ואלכסנדר נסמית.
סול פלאטייה
קריירה
כפעיל ופוליטיקאי, הוא בילה חלק ניכר מחייו במאבק לזכויות ולשחרור העם האפריקני. הוא היה חבר מייסד ומזכיר כללי ראשון של הקונגרס הלאומי הילידים של דרום אפריקה (SANNC), שהפך לקונגרס הלאומי האפריקאי (ANC) עשר שנים מאוחר יותר ב-1922. כחבר בנציגות של SANNC, הוא נסע לאנגליה כדי למחות נגד חוק האדמה של הילידים, 1913, ולאחר מכן לקנדה וארצות הברית, שם פגש את מרקוס גארבי ו- וילאם דו בויז.
פרסומו לאחר מותו
1935: שלוש שנים לאחר מותו, הוקמה מצבה מעל קברו של פלאטייה עם הכתובת: " I Khutse Morolong: Modiredi Wa Afrika – Rest in Peace Morolong, You Servant of Africa ".
עשרות שנים חלפו עד שפלאטייה החל לקבל את ההכרה הראויה. "חלק גדול ממה שהוא חתר אליו עלה בתוהו", כותב הביוגרף שלו בריאן ווילן; "הקריירה הפוליטית שלו נשכחה בהדרגה, כתבי היד שלו אבדו או נהרסו, ספריו שיצאו לאור לא נקראו ברובם. הרומן שלו מודי לא היווה חלק ממסורת ספרותית, והוא נחשב זמן רב כמעט יותר מקוריוז."
1978: מודי פורסם מחדש בעריכת סטיבן גריי
1996: סול פלאטייה: כתבים נבחרים, עורך. בריאן ווילן, פורסם על ידי הוצאת אוניברסיטת ויטוואטרסנד.
עוצמת הארה
באסטרונומיה, עוצמת הארה של גרם שמים היא כמות האנרגיה הנפלטת ממנו כקרינה אלקטרומגנטית לכל הכיוונים ליחידת זמן. נהוג לציין האם עוצמת ההארה היא כוללת (בולומטרית), כלומר מתייחסת לכלל אורכי הגל של הקרינה הנפלטת מהגוף, או שהיא רק בתחום מסוים של הקרינה האלקטרומגנטית (למשל באור נראה).
עוצמת ההארה אינה מבטאת בהכרח את כל תפוקת האנרגיה של גרם שמים, שכן כוכבים, למשל, פולטים חלק מהאנרגיה שלהם גם בצורה של רוח שמש, המורכבת מחלקיקים שונים (בעיקר פרוטונים, חלקיקי אלפא ואלקטרונים שנפלטים מהעטרה של הכוכב, וכן ניוטרינים הנפלטים מליבת הכוכב).
קהילת יהודי קאליש
כלכלה
במהלך המאה ה-19 המשיכו היהודים למלא תפקידים שונים בכלכלה המקומית. בעקבות כך, מנהיגי פועלים נוצריים בקאליש ראו בעין צרה התנהלות זו, ולחצו על השלטונות ברוסיה ליצור גטו - רובע יהודי מיוחד, בו יידרשו יהודים להתגורר. רובע כזה אכן הוקם בשנת 1827, כשבאותה העת היו היהודים כשליש מהאוכלוסייה בקאליש.
השנים בין המלחמות
בשנת 1937 נאלצו יהודים להקים חנות באזור נפרד בשוק העיירה, ולאומנים פולנים עמדו על המשמר כדי להבטיח שהנוצרים לא יתנשאו על דוכנים בבעלות יהודית. שנה לאחר מכן הועברה קאליש למחוז פוזנן, שם נאסרה שחיטה כשרה. גם לאחר שתדלנות אינטנסיבית, השוחטים בקאליש הורשו לייצר רק כמות קטנה של בשר כשר, מה שלא הספיק לאוכלוסייה היהודית.
פוליטיקה
המפלגה הציונית הסוציאליסטית "פועלי ציון" פתחה מועדון "בית פועלים", שארגן הרצאות, שיעורי עברית ומופעים והציעה ספריה וחדר קריאה לחברים. בשנת 1900 הוקם סניף של הבונד הסוציאליסטי היהודי החילוני בקאליש. יהודים היו פעילים גם בחיים הפוליטיים הכלליים, כאשר 11 תושבים יהודים נבחרו למועצה העירונית בשנת 1939.
תנועות הנוער מילאו תפקיד חשוב בקהילה היהודית בקאליש, וניתן היה למצוא בכל נקודות הקשת הפוליטית, מארגון הימין הציוני בית"ר ועד ארגון בורוכוב הציוני הקומוניסטי. כמה צעירים יהודים הצטרפו לחוות הכשרה ציוניות באזורים הכפריים מחוץ לקאליש כדי להתכונן להגירה לארץ ישראל; רבים היגרו בסופו של דבר. מספר קומוניסטים יהודים מקאליש התנדבו להילחם במלחמת האזרחים בספרד. עשרה מהם נהרגו בקרב.
חיי דת
במהלך התקופה שבין המלחמות, שני המרכזים הרשמיים של חיי הדת, היו בית הכנסת הגדול המסורתי ובית הכנסת החדש המודרני בסגנון המערבי, שכונה בית הכנסת הגרמני. האחרון התפאר בחזן ובמקהלה שהעלו קטעי מוזיקה ליטורגית של מלחינים גרמנים-יהודים ורוסים-יהודים.
איי.טי.איי. איירווייז
החברה, שנוסדה בנובמבר 2020 והחלה לפעול באוקטובר 2021, ניכסה אליה רבים מהנכסים של חברת הדגל האיטלקית לשעבר אליטליה, שפורקה זמן קצר קודם לכן. אליטליה הפעילה צי של מטוסי איירבוס A319, איירבוס A320, איירבוס A330-200 ליותר מ-41 יעדים מקומיים, אירופיים ובין יבשתיים.
אליפות ארצות הברית הפתוחה 1988
ישראל באליפות
עמוס מנסדורף וגלעד בלום השתתפו גם בתחרות זוגות גברים. הם הודחו בסיבוב הראשון כאשר הפסידו ב-3 מערכות.
קהילת יהודי סיגט
תולדות הקהילה
סיגט היא עיר השוכנת במחוז מרמורש במדינת רומניה, שהייתה בעברה חלק מחבל טרנסילבניה ההיסטורי ומקום מושבם של למעלה מעשרת אלפים יהודים בשיאה. פעלו בה אדמורי"ם גדולים וחשובים, ביניהם אדמו"רי שושלת סאטמר (ממשפחת טייטלבאום), שהשפעתם ניכרה בכל מרמורש ובמקומות רחוקים יותר.
גורל יהודי הקהילה בשואה
בינואר 1941, במפקד האוכלוסין הארצי האחרון שנעשה בהונגריה לפני הכיבוש הגרמני, נמנו בסיגט 10,144 תושבים יהודים ושיעורם בכלל אוכלוסייתה היה כארבעים אחוז. רובם היו סוחרים ובעלי מלאכה, אך היו בהם גם עובדי חקלאות עונתיים ופקידים וכמה סיטונאים ובעלי בתי חרושת.
ב-1942–1943 מגיעים לסיגט פליטים יהודים אשר הצליחו להימלט ממחנות וגטאות שבפולין, רבני העיר (הרב דר' יהודה דנציג והרב יקותיאל יהודה טייטלבוים) פעלו רבות למען לקליטתם בקהילה והקימו ארגון סיוע לפליטים.
כנף בעלת משיכה משתנה
היסטוריה
בבריטניה עיצוב כנף משיכה משתנה נלקח לכיוון חדש לגמרי כאשר המהנדס בארנס וואליס שעבד בחברת ויקרס התנסה בכנפיים בעלי משיכה משתנה כאמצעי ניהוג עיקרי בציר האורכי. השינוי הזה בהיגוי כלי טיס היה כה משמעותי עד שהוצע לשנות את הקטגוריה של כלי הטיס החדש ל-אארודיין – מנוהג כנפיים. העיצוב נוסה בתוכנית הכטמ"מ ויקרס ווילד גוס אבל הדגם לא נכנס לשירות. תוכנית נוספת שנקראה ויקרס סוואלו שהוצעה כתחלופה על קולית למפציץ ויקרס וליאנט אבל לא משכה עניין מספיק בבריטניה ולכן בוטלה בשנת 1957.
קהילת יהודי סיגט
בתי הקברות
בית החיים הגדול (החדש) - נמצא במרכז העיר בכתובת SZILAGIY ISTVAN 26. המצבה הראשונה בבית העלמין היא משנת  תק"ט, והאחרונה היא משנת תשע"א. בית העלמין התנהל על ידי חברה קדישא כללית. רק אחד מספרי החברה קדישא נותר לפליטה והוא מצוי בספריה הלאומית. מספר הקברים הידועים המצויים במקום  עומד על 3,877 ביניהם עשרות קברים של חיילים יהודיים אלמוניים שנהרגו במלחמת העולם הראשונה.
כנף בעלת משיכה משתנה
הדעיכה
לקראת שנות ה-80 הדרישות ממטוסי הקרב עברו מביצועי מהירות, לביצועי פנייה בקרבות אוויר, עיצובים אל-יציבים ובמיוחד לאחר הופעת טכנולוגית החמקנות, ירד קרנם של טכנולוגיות כנף גאומטריה משתנה. מאז רק מטוס אחד עם כנף בעלת משיכה משתנה נשאר בייצור והוא הטופולב Tu-160.
אוד איזאקסן וילוך
ביוגרפיה
וילוך התגייס לצי הנורווגי, ולמד באקדמיה הצבאית הנורווגית. לאחר מכן נשלח להשלים את השכלתו הצבאית בבריטניה. הוא פיקד על הספינות HNoMS פרידטיוף ננסן, ו-HNoMS מיקל סארס. ב-1928 הוא הוביל את החיפושים אחר חוקר הקוטב רואלד אמונדסן שנעלם באזור ים ברנץ. ב-1940 הוא הועלה לדרגת אורלוג-קפיטן ומונה למפקד ספינת הגנת החופים HNoMS איידסוולד.
תקרית חוואנגגוטון
התקרית
בהבינו את המצב המחמיר בשביל קליקת פנג, ג'אנג הגיע ב-3 ביוני 1928 לתחנת הרכבת בבייג'ינג ויצא בחזרה אל בירת הקליקה שלו, מוּקְדֶן (כיום שן-יאנג). למחרת, בשעה חמש ועשרים לפנות בוקר, בעוד ג'אנג מעשן ברכבת נכנסה האחרונה בשערי מוקדן. בזמן שעבר קרונו האישי של ג'אנג מתחת לגשר, הגשר התפוצץ ונפל על הרכבת. יועץ יפני שהיה עם ג'אנג ברכבת עזר לו לצאת מהרכבת המפורקת בעוד ג'אנג דימם מידו השמאלית ואפו. בתוך 20 דקות מכונית פורד הגיעה לאתר התאונה ובתוכה נהג ורופא. ג'אנג הובא במכונית לבית חולים יפני בעיר ולאחר מספר שעות הוא מת מפצעיו.
בתיה סבירסקי מלול
סימפוזיון האדריכליות הבינלאומי
בשנת 2007 השתתפה בתיה בתערוכה קבוצתית בגלריית בית האדריכל ביפו, בנושא "הנוכחות הנשית באדריכלות הישראלית".
דגל האנושות
מדע בדיוני
בסדרת הטלוויזיה האמריקאית פיוצ'רמה, נטען שבשנת 3000 העולם מנוהל תחת ממשלה עולמית.
ג'יין פוסטר
שותפה בהרפתקאותיו של תור
"צירוף המקרים" שבהופעת תור בסמוך לנוכחתו של בלייק העלתה את חשדם של כמה אויבים, וזה הוביל להיתקלויות נוספות של ג'יין בהרפתקאות שכאלו. בין היתר, עם אחיו המאומץ של תור לוקי, ראשי פשע מאורגן וגם כמה פושעים זניחים. הרפתקאות אלו רק העמיקו את אהבתו של תור אל ג'יין, והוא תכנן לחשוף בפניה את זהותו על מנת לזכות בליבה. עם זאת, אביו המלך אודין מנע ממנו לעשות כן. בשלב מסוים, ג'יין החלה לפתח רגשות גם אל בלייק, ונוצר מעין משולש אהבה בינה לבין תור ובלייק.
התמזגות עם סיף, חיים אזרחיים
לאחר שתור הקריב את חייו בקרב נגד הנחש, הלוחמים שלושה עדכנו את ג'יין על כך באופן אישי והיא שרתה בדיכאון. כאשר היא שמעה על חזרתו של דונלד בלייק/תור, ג'יין התגרשה מקית' ואף איבדה את המשמורת על בנה. בלייק ביקר את ג'יין בעבודתה בחיפוש אחר סיף, במחשבה כי השתיים התמזגו פעם נוספת. לאחר מפגש סוער בין השניים, שלא התראו כמה שנים, הם יצאו לדייט. לאחר מכן, ג'יין גילתה כי סיף נולדה מחדש בגופה של חולת סרטן סופני בטיפולה, והיא ובלייק חילצו את סיף מגוף זה בטרם החולה מתה. ג'יין עברה לגור אחר כך באסגארד החדשה באוקלהומה, שם היא פתחה מרפאה יחד עם בלייק לרווחת התושבים.
אלחנדרו חודורובסקי
קורות חייו
נולד בצ'ילה, בעיירה טוקופילה, בן למשפחה יהודית-אוקראינית. חודורובסקי חווה בילדותו ניכור רב אשר הוביל אותו לקריאה וכתיבת שירים. לאחר שנשר מבית הספר, החל לעבוד כליצן בתיאטרון, עד אשר הקים קבוצת תיאטרון משלו - Teatro Mimico, ב-1947. בשנות ה-50 המוקדמות עבר לפריז, שם למד מימיקה, וב-1957 כתב וביים סרט קצר (Les têtes interverties). החל מ-1960 הוא חילק את זמנו בין פריז ומקסיקו סיטי, והיה שותף בייסוד קבוצת האוונגרד האנרכיסטית של אמני המיצג - Panic Movement. ב-1966 חיבר את קובץ הקומיקס הראשון שלו, Anibal 5, וב-1967 יצר את סרטו הראשון באורך מלא, Fando y Lis, אשר גרם לשערורייה במקסיקו ולבסוף נאסר להקרנה.
במקביל, כתב סדרות של ספרי קומיקס מדע-בדיוני, ובמיוחד את The Incal (ב-1980–1989), שהוגדר כ"ספר הקומיקס הטוב ביותר בהיסטוריה", וגם את The Technopriests ואת Metabarons.
ב-2013 הופק סרט דוקומנטרי בהשתתפותו על כישלון הפרויקט "חולית" משנות השבעים בשם "חולית של חודורובסקי".
איגנץ רייך
כתביו
פורסם במגזין "בן-חנניה":
גמר גביע אירופה לאלופות 1988
שתי הקבוצות העפילו לטורניר בעקבות זכייתן באליפות בעונת. פ.ס.וו. השלימה זכייה מרשימה באליפות הולנד, בפער 16 נקודות מאייאקס ועם שני הפסדי ליגה בלבד. בנפיקה זכתה באליפות פורטוגל בתום קרב צמוד עם פורטו, עם הפסד ליגה אחד בלבד לאורך העונה כולה. זכייתה של פ.ס.וו. בגביע אירופה השלימה עבורה זכייה בטרבל לעונת. בנוסף, חמישה משחקניה היו שותפים לזכייתה של בטורניר יורו 1988 באותו הקיץ.
פ.ס.וו. איינדהובן
בחצי הגמר, מול קבוצת הפאר הספרדית ריאל מדריד, חזר על עצמו המצב משלב רבע הגמר. איינדהובן התארחה באצטדיון סנטיאגו ברנבאו ונקלעה לפיגור כבר בדקה השישית משערו של הוגו סאנצ'ס, אך דווקא הקשר האחורי אדוארד לינסקנס היה זה שמצא את השוויון בדקה ה-19. שוויון 0-0 בגומלין הביתי העניק לפ.ס.וו. את הכרטיס לגמר הראשון בתולדותיה, וזאת על אף שניצחה רק בשלושה מתוך שמונת משחקיה בטורניר, ולא ניצחה בארבעה משחקים רצופים.
סיכום המשחק
מנגד, גם מאמן היריבה הוביל את קבוצתו לגמר בעונתו הראשונה כמאמן בוגרים, וגם הוא שיחק בה ככדורגלן בטרם פרש. טוני אוליביירה, ששיחק 13 שנים בבנפיקה ורשם קרוב ל-400 הופעות ליגה במדיה, שימש כעוזר מאמן במשך חמש שנים, ובאותה עונה שימש לראשונה כמאמן ראשי. בנפיקה נשענה על הגנה חזקה, וכמעט שלא ספגה שערים לאורך הטורניר.
ולדיסלב רדימוב
ולדיסלב ניקולאייביץ' רדימוב (ברוסית: Владисла́в Никола́евич Ради́мов; נולד ב-26 בנובמבר 1975 בלנינגרד, רוסיה הסובייטית, ברית המועצות) הוא מאמן כדורגל רוסי ושחקן עבר ששיחק בעמדת הקשר. שימש כמאמן קבוצת זניט-2 במשך 5 שנים והיה בעבר הקפטן של זניט סנקט פטרבורג.
סנאי דקל מערבי
בית גידולו הטבעי הוא באזורים המכונים "יערות לחים בעלי אקלים טרופי וסובטרופי" וביערות גשם. הסנאי ניזון בעיקר מפירות, זרעים וחרקים. מין זה מצוי באפריקה המערבית ב3 אזורי תפוצה נפרדים שהחלק הראשון נופל בקונגו החלק השני בקמרון, גינאה המשוונית וגבון והחלק השלישי בחוף השנהב, גאנה, גינאה, סיירה לאון וליבריה.
המצור על אנטיוכיה (1097–1098)
ביצורי העיר
ההיסטוריון והמומחה באדריכלות צבאית, יו קנדי כותב כי העיר נסמכה להגנתה על מכשולי הטבע כקו הגנה ראשון.
הצבא הצלבני
לאחר קרב דוריליאום פנה הצבא הצלבני לכיוון דרום-מזרח. הוא כבש את קוניה באוגוסט 1097, ולאחר חודש ימים הגיע אל היראקליאה (העיר אראלי בטורקיה). כאן התפצל הצבא הצלבני: כוח קטן בראשותו של בלדווין מבויון ועמיתו טנקרד, עבר את שערי קיליקיה והגיע למרש; ולאחר מפגש עם הכוח הצלבני העיקרי, המשיך מזרחה והקים את רוזנות אדסה, המדינה הצלבנית הראשונה. הכוח העיקרי בפיקודו של בוהמון מטרנטו יצא ממרש באוקטובר 1097 והמשיך דרומה לאורך חופיו המזרחיים של הים התיכון בדרך לאנטיוכיה.
המאבק על המזון
בתחילת דצמבר, עם בוא החורף, החלה האספקה במחנה הצלבני להדלדל - האספקה שהביאו הצלבנים עימם נגמרה, והם החלו לסבול ממחסור חריף במזון. במהלך חודשי החורף הקשה הקדישו הצלבנים את עיקר מרצם לחיפוש אחר מזון בסביבת העיר. תיאורי הרעב והשתקפותם בכתבים העוסקים במצור, יוצרים את הרושם כי המחסור במזון נבע מניהול כושל של המערכת הלוגיסטית הצלבנית, אולם מחקר מודרני של ההיסטוריון הבריטי תומאס אסברידג' מעלה תמונה שונה. על פי המחקר, הצלבנים סבלו ממחסור במזון למרות מאמציהם להבטיח אספקת מזון סדירה והפעלת מערך לוגיסטי יעיל יחסית לתקופה. מאמציהם החלו עם איסוף האספקה למצור במהלך המסע דרך אנטוליה ויצירת קשרים עם מקורות אספקה ארמניים. בנוסף, עם תחילת המצור נתפס נמל סן-סימון והפך לבסיס לקבלת אספקה בדרך הים מאירופה. בדצמבר החלו הצלבנים להשתמש גם בנמל לטקיה, השוכן כ-60 קילומטר דרומית מאנטיוכיה, דרכו נוצר קשר עם קפריסין שהייתה באותה תקופה בשליטה ביזנטית. עם זאת מגבלות הספינות והתנועה הימית בימי הביניים, הקשו על שמירת קשר ימי רציף עם אירופה במהלך חודשי החורף הסוערים.
חלק מהצלבנים לא עמדו בתלאות וברעב והחלו נוטשים את המחנה ובהם גם דמויות בולטות כמו פטרוס הנזיר. על מנת לעצור את העריקה והידרדרות המורל שלח בוהמון פרשים אחרי העריקים והחזיר את חלקם, בבושה, אל המחנה. בסוף ינואר עזבו הגנרל הביזנטי טטיקיוס ואנשיו את המחנה הצלבני. הגרסאות על אירוע זה חלוקות: בעוד ההיסטוריונים הצלבנים מציירים תמונה של בגידה והתנערות ביזנטית כוללת ממחויבותם למסע הצלב ומההבטחות לבוא לעזרת הצלבנים, מתארים היסטוריונים מודרניים את המהלך כתחבולה של בוהמון. על פי גרסה זו הודיע בוהמון לנציג הביזנטי כי חיו בסכנה וייעץ לו לברוח, ואז העליל עליו שהוא בוגד פחדן, מתוך מטרה כי העלמות נציג האימפריה הביזנטית תחזק את תביעתו של בוהמון לשליטה בעיר עם כיבושה.
המצור השני על אנטיוכיה
באביב 1098, אסף כרבוגא, האתבג (המושל הצבאי) של מוסול, קואליציה של גדודים מרחבי סוריה הגדולה. בלט בהיעדרו רידואן מחלב שחשש מכרבוגא יותר משחשש מהצלבנים. הצבא ההולך וגדל צעד אל עבר אנטיוכיה במטרה מוצהרת לשחרר את העיר מעול המצור הצלבני. שלא במוצהר ניצל כרבוגא את ההפרה של שיווי המשקל הפוליטי בצפון סוריה שגרם מסע הצלב הראשון, וקיווה ליצור מבנה פוליטי חדש תחת חסותו ושלטונו הישיר, שיהיה לכאורה קשור ונאמן לח'ליף הסלג'וקי בבגדאד ברכיארק. במסגרת זו היה כיבוש אנטיוכיה אמור להיות גולת הכותרת, אך רק חלק מתוכנית גדולה יותר שבמסגרתה יחזיר כרבוגא את סוריה להגמוניה סלג'וקית. גודלה של הקואליציה המוסלמית אינו ידוע: מקורות ארמניים למשל מצטטים מספרים עצומים של מאות אלפי חיילים ופרשים, והיסטוריונים מוסלמיים מציינים כי הצבא לא היה ניתן לספירה. תומאס אסברידג' מעריך כי הצבא המוסלמי היה בן למעלה מ 35,000 חיילים. מולם עמד צבא צלבני מותש עם מספר קטן של סוסים (כ-150 לפי דברי היסטוריונים בני התקופה), בעיר שמשאביה הדלדלו בעת המצור ומחסני המזון בה ריקים לחלוטין.
קרב אנטיוכיה
ב-28 ביוני יצא הצבא הצלבני משער הגשר, ובחסות הנהר התקיפו הקשתים הצלבנים את טבעת המצור המוסלמית. זמן קצר לאחר מכן פרצו הגדודים הצלבניים מהשער, חצו את הנהר ופנו לכוון דרום בתנועה חצי מעגלית. עם פריצת הצלבנים מהעיר קיבל כרבוגא את הידיעה על האירוע אך היסס והתעכב בתגובתו. הצלבנים שפרצו אל המישור שמול חומות אנטיוכיה נתקלו בכוחות מוסלמים שהוצבו מול שער הגשר, ומיד לאחר מכן בכוחות ששמרו על השערים הצפוניים יותר, ולאחר מכן הותקפו מאחור על ידי כוחות ששמרו על שער ג'ורג הקדוש. בקרב התנועה שהתפתח הצליחו הצלבנים לשמור על מבנה הדוק ולהדוף את ההתקפות המוסלמיות. הגל הראשון של התקפת הנגד המוסלמית נהדף וחלק גדול מלוחמיו החלו בנסיגה מבוהלת משדה הקרב. בשלב זה הופיע הגוף העיקרי של הצבא המוסלמי בפיקודו של כרבוגא. תחת הלחץ הצלבני התנגשו הגדודים המוסלמים שבנסיגה עם הגדודים המגיעים לשדה הקרב ושברו את שורותיהם. בשעת משבר זו התגלה עומק הפילוג במחנה המוסלמי ויחידות שלמות ערקו משדה הקרב. לאחר עימות קצר וחריף נשבר הצבא המוסלמי, וכרבוגא נאלץ לחזור בבושת פנים למוסול. הצלבנים פשטו על המחנה המוסלמי בו מצאו שלל רב ברכוש ומזון, והרגו את הכוח הלא לוחם שנמצא במחנה. מיד לאחר הקרב נכנע חיל המצב שבמצודה וכל העיר עברה לידי הצלבנים.
שגיא הרטוב
שגיא הרְטוֹב (באנגלית: Sagi Hartov) הוא צ'לן ישראלי-בריטי. הוא מייסד התחרות לנגינת יצירות של ארנסט בלוך.
לימודים
הרטוב לימד באקדמיה המלכותית למוזיקה והיה למרצה בכיר.
הרטוב לימד תלמידים לתואר מוסמך וכיתות אמן בקונסרבטוריון של ברמינגהאם, בבית הספר ע"ש יהודי מנוחין ובאוניברסיטת קיימברידג'. מאז ספטמבר 2010 מלמד הרטוב בקולורסטרינגס סנטר וקונסרבטוריון בצפון לונדון.
חלוקת העולם על פי האסלאם
חלוקת העולם על פי האסלאם הוצעה לראשונה ב על ידי האימאם העיראקי אבו חניפה. חלק מן החלוקה מבוסס על הכתוב ב, בעוד שחלוקות נוספות התווספו מסיבות היסטוריות, מסורתיות או גאופוליטיות.
דאר א-דעווה
החל מסוף המאה ה-20, המונח דאר א-דעווה הוצע על ידי מספר פילוסופים מוסלמים מערביים כדי לתאר את מצבם של המוסלמים במדינות המערב.
תגובת קניצרו
מנגנון
אניון ההידרוקסיד תוקף את הפחמן הקרבונילי של הבנזאלדהיד (ה-R הוא טבעת בנזין) ליצירת תוצר ביניים. זוג האלקטרונים הלא קושר של החמצן הבודד, יורד להשלמת קשר כפול עם הפחמן, ובמקביל ההידריד של מולקולה זו, עוזב אותה עבור תקיפה של מולקולת מגיב אחרת, תוך שהוא משאיר אחריו חומצה קרבוקסילית, והמולקולה החדשה שנתקפה על-ידו מחוזרת למעשה לכוהל.
רוטגר האוור
רוטגר אולסן האוור (בהולנדית: Rutger Oelsen Hauer, נהגה "רוטחר"; 23 בינואר 1944 – 19 ביולי 2019) היה שחקן קולנוע הולנדי זוכה פרס גלובוס הזהב לשנת 1987 על הופעתו בסרט "הבריחה מסוביבור". התפרסם ככוכב קולנוע בזכות הופעותיו בסרטים "בלייד ראנר", "עיר החטאים" ו"הטרמפיסט".
קריירת משחק
ב-1991 שיחק בהפקתו הראשונה בקריירה של קוונטין טרנטינו "אחרי חצות" ובהפקת ערוץ HBO "ממולכד לנצח", בתפקיד גנב היהלומים פרנק וורן.
הסקר האנטארקטי הבריטי
הסקר מבצע מיזמים של מחקר משותף עם למעלה מ -40 אוניברסיטאות בבריטניה ומבצע יותר מ -120 שיתופי פעולה לאומיים ובינלאומיים.
ספינות
שתי הספינות יוצאות מבריטניה בספטמבר או באוקטובר של כל שנה וחוזרות לבריטניה בחודש מאי או יוני שלאחר מכן. שני כלי השיט עוברים שיפוץ ומועלים למבדוק יבש במהלך החורף האנטארקטי, או משמשים למחקר באזורים הארקטיים בתקופה זו (מאחר שמדובר בעונת הקיץ הצפוני).
משפטו של בילי מיטשל
תקציר העלילה
איש הקוגרס פרנק ריד (ראלף בלאמי) מתנדב להגן על מיטשל בנוסף לסניגור הצבאי הרברט ווייט (ג'יימס דייוי). התובע קולונל מורלנד (פרד קלארק), מתרכז רק בעובדה שמיטשל חרג מסמכותו בפנותו לתקשורת ללא אישור.
ריד מביא עדים להגנתו של מיטשל כמו מייגור קרל ספאץ, מייג'ור הנרי ארנולד, פיורלו לה גוארדיה ובעיקר עושה רושם עדותה של האלמנה מרגרט לנסדאון המעידה כי הופעל עליה לחץ מהצבא לא להגיע לעדות המשפט לטובת מיטשל.
יחסי הממלכה המאוחדת–ליבריה
יחסי הממלכה המאוחדת–ליבריה הם יחסי החוץ בין ליבריה והממלכה המאוחדת.
מחלות עצביות ואסטרוגן
אסטרוגן ומחלת אלצהיימר
חלבוני עמילואיד הנוצרים על ידי שקיעת עמילואיד-β (Aβ) וסבכים נוירו-פיבריריים הנוצרים על ידי זרחון חלבון טאו הם מאפיינים פיזיולוגיים דומיננטיים של מחלת האלצהיימר. הפרוטאוליזה של חלבון מבשר עמילואיד (APP) היא היסוד לייצירת פפטידים Aβ המעורבים בפתולוגיה של מחלת האלצהיימר. על ידי שימוש בתאים המכילים רמות גבוהות של קולטני אסטרוגן, מדענים מצאו שטיפול בריכוזים פיזיולוגיים של 17 בטא-אסטרדיול קשור להצטברות המותנית של תוצר חשוף אמינו-טרמינלי של APP (מסיס APP או פרוטאז נקסין-2), ומעיד על עיבוד לא-עמילואידגני.
שארל שאנואן
ביוגרפיה
ב-1900 פרש שאנואן מהצבא. הוא נפטר בבודמן ב-9 בינואר 1915 בגיל 79.
אליפות גרמניה בכדורגל 1962
אליפות גרמניה בכדורגל 1962 הייתה העונה ה-52 של התחרות. זה היה השלב האחרון של עונת 1961/1962 בכדורגל הגרמני.
כדורגלנים מצטיינים
ארווין שטיין, איינטרכט פרנקפורט כבש 8 שערים וזכה בתואר מלך השערים.
יואב כהן
יואב כהן (נולד ב-30 באוגוסט 1999) הוא גולש רוח ישראלי על גלשן מדגם ניל פרייד, אלוף אירופה לשנת 2020. ייצג את ישראל באולימפיאדת טוקיו 2020 וסיים במקום הרביעי.
קריירה
כהן השתתף לראשונה באליפות העולם לבוגרים בשנת 2016 באילת, וסיים במקום ה-52 הכללי. גם באליפויות העולם בשנים שלאחר מכן לא הצליח כהן להתברג בצמרת. במאי 2018 זכה במדליית הזהב בשיוט מהסבב העולמי במדמבליק שבהולנד.
ילנה אוסטפנקו
2014
באליפות וימבלדון 2014 זכתה אוסטפנקו בתואר לנערות. הופעתה הראשונה בטורניר מקצועני נערכה באליפות טשקנט הפתוחה בשנת 2014 שבו היא ניצחה את שחר פאר מישראל בסיבוב הראשון בשתי מערכות (3-6, 5-7). בסיבוב השני היא הפסידה לקסניה פרווק מרוסיה בשתי מערכות (6-2, 7-6).
2016
אוסטפנקו השתתפה בטורניר הטניס ליחידות באולימפיאדת ריו דה ז'ניירו (2016), שבו הודחה בסיבוב הראשון לאחר שהפסידה לסמנתה סטוסור מאוסטרליה (דורגה במקום 13 בטורניר) בשלוש מערכות (1-6, 6-3, 6-2).
כרומקאסט
השקה
במרץ 2014 הושקה גרסה בינלאומית עם תמיכה ב-50 שפות, ביניהם גם עברית. המכשיר הושק תחילה באירופה בבריטניה, צרפת וגרמניה. אחר כך בעשרות מדינות נוספות, בהן ישראל, במחיר של 200 שקל.
גרסאות משודרגות
בספטמבר 2015 הושק הדור השני של כרומקאסט, מעוצב בצורת דיסקית עגולה בצבעי אדום, שחור וצהוב, ממנה יוצא חיבור ה-HDMI לטלוויזיה. הדגם החדש כלל 3 אנטנות WiFi בניגוד לאחת בדור הראשון, ונוספה תמיכה בתדרי 2.4GHz ו-5GHz. בנוסף הושק דגם שמע בלבד, כרומקאסט אודיו, מכשיר הפועל עם רמקולים או מערכות אודיו ותחבר ישירות לכל חיבור אודיו סטנדרטי ומאפשר להזרים מוזיקה וקטעי אודיו מהרשת, מהסמארטפון ומהמחשב הביתי.
תכונות ותפעול
כשאין תוכן מוזרם, כרומקאסטים התומכים בווידאו מציגים עדכון תוכן הניתן להתאמה אישית על ידי המשתמש בשם "רקע" שיכול לכלול תמונות מוצגות ואישיות, גרפיקה, מזג אוויר, תמונות לוויין, תחזיות מזג אוויר וחדשות.
יחסי אנגולה–צ'ילה
יחסי אנגולה–צ'ילה הם יחסי החוץ בין אנגולה וצ'ילה.
מיקרוסקופיה ברזולוציית-על
רזולוציית-על בשיטת מיקום מולקולה יחידה
המאפיינים הפיזיים והכימיים של הפלורופורים קריטיים לקבלת תמונה ברזולציית על בשיטת ה-SMLM. עד כה נעשה שימוש במספר גדול של פלורופורים הניתנים לשליטה על ידי אותות אופטיים. הפלורופורים הללו יכולות להיות עשויות ממגוון רחב של חומרים, החל מצבעים אורגנים עד לחלבונים פלואורסצנטים, המאפשרים סיווג של דגימות ביולוגיות בעזרת מגוון של שיטות. הרזולוציה של טכניקה זו מוגבלת על ידי מספר הפוטונים שנקלטו בכל אירוע של פליטת אור מהפלורופור, אשר משתנה ממאות עבור חלבונים פלואורוצנטים, עד אלפים עבור צבעים אורגניים מסוג ציאנין, כגון Cy5. מספרים אלה מאפשרים שיפור של יותר מסדר גודל אחד ברזולוציה המרחבית של המיקרוסקופ. בפועל, חוקרים הצליחה להגיעה לרזולוציה רוחבית של 20 ננומטר באמצעות שימוש בפלורופורים העשויים מציאנין. שיטה זו אפשרה להגיע לרזולוציות גבוהות בחקר מבנה ה-DNA ומבנה החלבונים השונים המרכיבים אותו, בנוסף למבנים תאיים אחרים.
הדמיית תאים חיים
הדמיית תאים חיים בעזרת שיטת תבנית העירור המרחבית:
רמת הדיוק של מיקרוסקופיה ברזולוציית-על
שיטות מיקרוסקופיות מספקות יכולת לבחון את המבנה המרחבי של הדגימה ולראות כיצד הדגימה משתנה בזמן. הרזולוציה המרחבית ורזולוציית הזמן של הטכניקות קובעת באיזו רמת דיוק ניתן לראות את פרטי המבנה, ובאיזה מהירות ניתן לצפות בתהליך. כאשר מתקרבים לרזולוציות גבוהות, גורמים שונים מהווים בעיה ומורידים מהדיוק.